ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026578

ขอความช่วยเหลือประสานเจ้าหน้าที่ลงพื้นที่ทำบัตรประจำตัวประชาชนสมาร์ทคาร์ด (Smart Card) สำหรับผู้พิการ ให้แก่ผู้ร้อง....เนื่องจากผู้ร้องเป็นผู้พิการป่วยติดเตียง (อัมพาต) ซึ่งปัจจุบันผู้ร้องถือบัตรประจำตัวประชาชนแบบเดิม (ไม่มี chip card) และหมดอายุตั้งแต่ผู้ร้องอายุ 15 ปี และยังไม่ได้ทำบัตรประชาชนใหม่ เนื่องจากไม่สามารถเดินทางไปดำเนินการด้วยตนเองได้ อีกทั้งมารดาของผู้ร้องเป็นผู้สูงอายุและเส้นเลือดในสมองแตก ไม่สามารถช่วยเหลือตนเอง ส่วนพี่สาวจะต้องออกไปทำงาน ส่งผลให้ผู้ร้องได้รับความเดือดร้อนและทำให้ไม่ได้รับสิทธิที่ทางภาครัฐช่วยเหลือ จึงประสงค์ขอความช่วยเหลือเจ้าหน้าที่ลงพื้นที่ทำบัตรประจำตัวประชาชนให้แก่ผู้ร้อง เพื่อบรรเทาความเดือดร้อน เบื้องต้นแจ้งรายงานผลการปฏิบัติงาน ให้ผู้ร้องทราบว่า ตามเลขที่รับแจ้ง traffy fondue (DC6W2L) กรุงเทพมหานคร โดยสำนักงานเขตบางแค หัวหน้าฝ่ายทะเบียนได้ลงพื้นที่ไปยังบ้านผู้ป่วยติดเตียงเพื่อสอบถามอาการ และนำคำร้องขอทำบัตรนอกสถานที่กรณีผู้ป่วยติดเตียง ไปให้ญาติผู้ป่วยติดเตียงลงลายมือชื่อ เพื่อรวบรวมเอกสารแจ้งกรมการปกครองให้มาทำบัตรให้กับผู้ป่วยติดเตียงรายดังกล่าวต่อไป // ผู้ร้องรับทราบ แต่ผู้ร้องแจ้งว่า เมื่อประมาณ 1-2 เดือนที่ผ่าน (ไม่สามารถระบุวันที่ได้แน่ชัด) มีเจ้าหน้าที่จากสำนักงานเขตบางแค เดินทางเข้ามาหาผู้ร้อง เป็นเจ้าหน้าที่ เพศหญิง จำนวน 1 คน โดยทางเจ้าหน้าที่ฯมาจดบันทึกเอกสารของผู้ร้องไป และเจ้าหน้าที่ฯ แจ้งว่า "จะประสานงานให้เจ้าหน้าที่มาทำบัตร" แต่ผู้ร้องรอการดำเนินการ จนถึงปัจจุบัน (วันที่ 30 มิถุนายน 2566) เวลาประมาณ 15.45 น. ก็ยังไม่มีเจ้าหน้าที่เข้ามาทำบัตรประจำตัวประชาชนให้แก่ผู้ร้องแต่อย่างใด ทำให้ผู้ร้องไม่ได้รับสิทธิในการรักษาพยาบาล และสิทธิอื่นๆที่ควรจะได้รับ ส่งผลให้ผู้ร้องได้รับความเดือดร้อนเป็นอย่างมาก จึงมีความประสงค์ให้หน่วยงานที่เกี่ยวข้องเร่งดำเนินการช่วยเหลือผู้ร้องในเรื่องดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata